Амстердам

Амстердам (нед. Amsterdam) — Недерландлöн канкар да канмуас медыджыт оланін, финанссэс да культураыс понда шöрин. Амстердамыс сулалö Недерланд рытвылын, Амстел да Эй юэз уссёын, Ойвыв Холланд провинчаын. Омöн Амтердам пасьта гарйöмась каналлэз, кöдна öддьöн басöксьöтöны карсö. Öтлаын ордча каррезкöт Амстердам аркмöтö аггломерация Рандстад (7 млн. морт), кöда ыжда сьöрті кватьöт местаын Европаас. Ним йылісь Кар нимыс аркмöм кык торись: Амстел да дам. Амстел — эта нимыс юыслöн, кöда дорын карыс сулалö, а дам лоö «дамба». География Амстердам сулалö Недерланд рытвылын, Ойвыв Холланд провинчаын, Амстел да Эй юэз уссёын. Амстел юыс каршöрын вожасьö уналыда каналлэзö да ны кузя котöртö Эйсселмер курьяö. Сійöн карыс дзик кыдз сулалö 90 ді вылын, кöдна кöрталöмöсь поссэзöн и виадуккезöн (нія 1300-ся унажык). Карыслöн муыс куйлö саридз тшупöтся 2 метраöн улынжык, а гöгöртан лажмыт да волькыт муэз мырддьöмöсь саридзлісь. Амстердамись гавань кузь Ойвыв каналöн йитöм Ойвыв саридзкöт. Амстердам лёка урбанизируйтöм, кыдз и сылöн каркытш. Мувывторыс 219,4 км2, аслас карас петö 4457 морт/км2 да 2275 горт/км2. Парккез да вöр-ва видзаніннэз босьтöны Амстердам мувывторись 12%. Карсяняс лунвыв-рытвылас быдмö Амстердам вöр, кöдö отирыс асьныс садитöмась. Янсалöм Амстердамын сизим район: Каршöр — Amsterdam-Centrum Рытвыв — Amsterdam West Виль рытвыв — Amsterdam Nieuw-West Лунвыв — Amsterdam Zuid: Асыввыв — Amsterdam Oost Ойвыв — Amsterdam Noord Лунвыв-асыввыв — Amsterdam Zuidoost История XII векын татöн вöлöма токö черикыйиссезöн учöтичок грезд, но Недерланд зарни нэм коста, Амстердамыс пöртчöм мирас медтöтчана портö, да ыджыт вузасян шöринö. Веськöтлан Отир 2009' май 31' лун кежö Амстердам муниципалитетын олöмась 761 395 морт, а каркытшын — 2,2 млн морт. 2009' апрель вылын татöн олöмась 177 чужанвужа отир. Кöзяйство да быт Мирсис 150 медыджт компання коласын сизима поздісьöны Амстердамын, шуам Филипс да ING. Каршöрын уджалö мирсис медваж биржа. Автотранспорт Кар пырйöт мунöны автострадаэз A1, A2, A4, A6, A7, A8, A9 и A10: A1: Амстердам — Хилверсюм — Амерсфорт — Апелдорн — Девентер — Хенгело — Немечму A2: Амстердам — Утрехт — Хертогенбос — Эйндховен — Верт — Гелен — Маастрихт — Белхиякöт визир Визе дынын A4: Амстердам — Схипхол (аэропорт) — Лейден — Гаага — Делфт А6: Амстердам — Алмере — Лелистад — Эммелорд — Яуре А7: Амстердам — Занстад — Пюрмеренд — Хорн — Мидденмер — Афслёйтдейк — Снек — Яуре — Херенвен — Драхтен — Гронинген — Ниусханс — Немечму А8: Амстердам — Занстад А9: йитöм А1-кöт — Амстелвен — Харлем — Бевервейк — Алкмар А10: Амстердам кытшöвтан туй Культура Казьмöтаннэз да сингажöтаннэз Быд во Амсердамö вовлöны 4,2 миллион турист. Сингажöтаннэс: Рейксмюзеум Винсент Ван Гоглöн музей Карись музей Амстел дорись эрмитаж Гöрд пöнарреза квартал Гора нима отир Рембрандт Харменс ван Рейн (1606—1669) — недерландісь мичмöтісь, серпасалісь гравёр, югыт-вуджöр сьöрті ыджыт мастер, голландісь мичмöтанлöн «зарни нэм» медтöдса чужöм. Лыддьöтан Ыстісяннэз